Diari Oficial de la Generalitat Valenciana


Sumari del DOGV 6418, del 16-12-2010 (2010/13703)

Aprovació de la modificació del projecte d'urbanització i liquidació de l'obra del sector Riuet II.
---------------------------------------------------------------------------------------------------

### Dades del document

Número de DOGV
:   6418

Data del DOGV
:   16-12-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/13258


Data del document
:   30-11-2010

Organisme emissor
:   Ajuntament de Moncofa

Tipus de document
:   Anunci

Descriptors 

:   * Moncofa
    * pla d'urbanisme
    * administració local

Aprovació de la modificació del projecte d'urbanització i liquidació de l'obra del sector Riuet II. [2010/13928]  
José Vicente Isach Clofent, alcalde president de l'Ajuntament de Moncofa, en ús de les facultats conferides per l'article 21.1.r de la Llei 7/1985, de 2 d'abril, Reguladora de les Bases de Règim Local, remet per a la publicació en el Butlletí Oficial de la Província l'edicte següent en relació amb l'aprovació de la modificació del projecte d'urbanització i liquidació d'obra del sector industrial Riuet II de Moncofa.  
Decret 1759/2010  
José Vicente Isach Clofent, alcalde president de l'Ajuntament de Moncofa, en virtut de les facultats que li atorga l'article 21.1.j de la Llei 7/1985, de 2 d'abril, Reguladora de les Bases de Règim Local, disposa:  
Antecedents  
La tramitació del Programa d'Actuació Integrada denominada Riuet II es va dur a terme d'acord amb el que estableix l'article 48 de la Llei 6/1994, de 15 de novembre, Reguladora de l'Activitat Urbanística (LRAU, en avant). Es va aprovar mitjançant l'acord plenari de caràcter extraordinari, de data 30 de juliol de 2004, amb l'adjudicació de la condició d'agent urbanitzador a l'Agrupació d'Interés Urbanístic Riuet.  
Posteriorment i en data 28 d'octubre de 2004, i de conformitat amb el que estableix el 29.11 de la LRAU, s'efectua la cessió de la condició d'urbanitzador a favor de la mercantil Gesturbe, SL.  
D'aquesta manera, i en data 28 de setembre de 2005, es van aprovar definitivament el programa d'actuació integrada i el pla parcial, i es van publicar en el Butlletí Oficial de la Província núm. 127 de data 22 d'octubre de 2005.  
Respecte d'açò, després de l'aprovació definitiva dels documents esmentats d'ordenació, mitjançant la sessió plenària de caràcter ordinari de data 28 de juny de 2006, es modifica l'acord plenari de 30 de juliol de 2004 pel qual s'aprova i s'adjudica el programa que ens ocupa, excloent-hi la condició que es projecte i s'execute la xarxa de gas.  
En data 9 d'agost de 2010, mitjançant l'escrit amb número de registre d'entrada 9137, Pascual Artana Domingo i Vicente Ribes Segura, on manifesten que actuen en nom i representació de la mercantil Gerturbe, SL, presenten el modificat del projecte d'urbanització i liquidació d'obres i en sol·liciten l'aprovació.  
En data 21 d'octubre de 2010, es publica el sotmetiment a informació pública del projecte esmentat en el Diari Oficial de la Comunitat Valenciana número 6381. Així mateix, es publica l'edicte corresponent amb caràcter previ en el diari Levante de data 15 d'octubre de 2010.  
També, en data 29 de novembre de 2010, els tècnics municipals evacuen un informe on eleven la proposta de resolució següent:   
«Aprovar la modificació del projecte d'urbanització i liquidació d'obra del sector industrial Riuet II de Moncofa mantenint les condicions per a la recepció de les obres indicades en l'acord d'aprovació i adjudicació del programa, a saber: per a la recepció de les obres s'han de presentar els informes favorables de les obres executades de les distintes companyies subministradores i els assajos de control de qualitat realitzats durant l'execució de les obres, així com un exemplar del projecte de liquidació aportat en suport informàtic.»  
Fonaments jurídics:  
La tramitació del procediment d'aprovació d'aquest projecte ha seguit el que disposen els articles 151 i següents de la Llei Urbanística Valenciana.  
Així, la iniciativa per a l'aprovació ha seguit el que disposen els articles 154.1 i 163.1 de la LUV, que estableixen que els projectes d'urbanització per a l'execució d'actuacions integrades es regiran per les regles d'iniciativa aplicables a plans parcials i programes i l'agent urbanitzador gaudirà de la facultat de sotmetre a informació pública l'aprovació administrativa d'aquests projectes. I açò d'acord amb el que preveu l'article 155.1 de la LUV que determina que els projectes d'urbanització que desenvolupen programes d'actuació integrada prèviament aprovats requeriran l'aprovació municipal específica.  
Així mateix, i atenent el que disposa l'article 346.4, els efectes del projecte d'urbanització necessitaran l'aprovació administrativa d'aquest, així com la publicació prèvia.  
Així, disposa l'article 152 de la LUV que tota obra d'urbanització exigeix l'elaboració d'un projecte d'urbanització, l'aprovació administrativa i la publicació prèvia d'aquesta aprovació en el Butlletí Oficial de la Província i en el Diari Oficial de la Comunitat Valenciana.  
En aquest sentit l'Ajuntament ha publicat l'edicte de sotmetiment a informació pública corresponent tant en el Diari Oficial de la Comunitat Valenciana com en un diari no oficial d'àmplia difusió en la localitat.  
Així mateix, cal indicar que durant el període d'informació pública d'aquest projecte no s'ha presentat cap al·legació.  
L'òrgan competent per a l'aprovació d'aquest projecte és l'alcalde, en virtut del que preveu l'article 21.1.j de la Llei 7/1985, de 2 d'abril, Reguladora de les Bases de Règim Local.  
Quant als mitjans d'impugnació contra la resolució corresponent que aprove aquest projecte, es podrà interposar recurs de reposició amb caràcter potestatiu davant de l'alcalde dins del termini d'un mes comptat a partir de l'endemà de la rebuda de la notificació, segons el que disposa l'article 52 de la LBRL en relació amb els articles 116 i 117 de la Llei de Règim Jurídic de les Administracions Públiques i del Procediment Administratiu Comú (LRJ-PAC).  
Així mateix, i d'acord amb el que disposa l'article 52 de la LBRL, en relació amb el que disposa l'article 116.2 de la LRJ-PAC i 7 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, podrà presentar-se directament recurs contenciós administratiu davant del Jutjat Contenciós Administratiu de Castelló dins del termini de dos mesos comptats a partir de l'endemà del de la recepció de la notificació i no es podrà interposar aquest fins que siga resolt expressament o s'haja produït la desestimació presumpta del recurs de reposició interposat.  
En conseqüència, i atenent tot el que antecedeix, resolc:  
Primer. Aprovar el projecte d'urbanització objecte d'exposició pública en els termes establits ací i en l'informe dels tècnics municipals de data 29 de novembre de 2010.  
Segon. Notificar aquesta resolució d'aprovació del projecte d'urbanització a tots els que apareguen com a interessats en aquest procediment; amb l'advertiment dels recursos que hi siguen procedents, de l'òrgan davant del qual cal interposar-los i el termini per a presentar-los.  
Tercer. Publicar aquesta resolució d'aprovació al Butlletí Oficial de la Província, així com en el Diari Oficial de la Comunitat Valenciana.  
Contra aquest acte, que és definitiu en via administrativa, poden interposar-se els recursos que s'indiquen:  
- Recurs de reposició, amb caràcter potestatiu, davant de l'alcalde dins del termini d'un mes comptat a partir de l'endemà del dia en què tinga lloc la notificació (article 52 de la Llei 7/1985, de 2 d'abril, Reguladora de les Bases de Règim Local, en relació amb els articles 116 i 117 de la Llei 30/1992, de 26 de novembre).  
- Directament recurs contenciós administratiu davant del Jutjat Contenciós Administratiu de Castelló, dins del termini de dos mesos comptats a partir de l'endemà de la notificació. No es podrà interposar recurs contenciós administratiu fins que siga resolt expressament o s'haja produït la desestimació presumpta del recurs de reposició interposat (articles 52 de la Llei 7/1985, 116.2 de la Llei 30/1992, i 8.1 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa).  
Ho mane i firme.  
Moncofa, 30 de novembre de 2010.- L'alcalde: José Vicente Isach Clofent.